ประกาศสถาบันทดสอบทางการศึกษาแห่งชาติ (องค์การมหาชน) ประกาศสถาบันทดสอบทางการศึกษาแห่งชาติ(องค์การมหาชน)เรื่องโครงสร้างการจัดองค์กรในการดำเนินงาน อำนาจหน้าที่ วิธีการดำเนินงานและสถานที่ติดต่อเพื่อรับข้อมูลข่าวสารของสถาบันทดสอบทางการศึกษาแห่งชาติ(องค์การมหาชน)[๑] ตามพระราชบัญญัติข้อมูลข่าวสารของราชการพ.ศ. ๒๕๔๐ ได้กำหนดให้หน่วยงานของรัฐรวบรวมข้อมูลข่าวสารของราชการตามมาตรา ๗ได้แก่ โครงสร้างอำนาจหน้าที่ วิธีการดำเนินงาน และสถานที่ติดต่อลงพิมพ์ในราชกิจจานุเบกษา นั้นเพื่อให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ ที่จะให้ประชาชนรับรู้ข้อมูลข่าวสารเกี่ยวกับการดำเนินการต่าง ๆของราชการ และสามารถแสดงความคิดเห็น และสามารถใช้สิทธิทางการเมืองได้โดยถูกต้องตามสภาพความเป็นจริง ผู้อำนวยการสถาบันทดสอบทางการศึกษาแห่งชาติ(องค์การมหาชน) จึงประกาศโครงสร้างการจัดองค์กรในการดำเนินงานของสถาบันทดสอบทางการศึกษาแห่งชาติ(องค์การมหาชน) อำนาจหน้าที่ วิธีการดำเนินงานและสถานที่ติดต่อเพื่อรับข้อมูลข่าวสารของสถาบันทดสอบทางการศึกษาแห่งชาติ(องค์การมหาชน) ดังนี้ข้อ๑ สถาบันทดสอบทางการศึกษาแห่งชาติ(องค์การมหาชน) มีอำนาจหน้าที่ โครงสร้างและการจัดองค์กรในการดำเนินงานดังนี้๑.๑อำนาจหน้าที่ตามพระราชกฤษฎีกาจัดตั้งสถาบันทดสอบทางการศึกษาแห่งชาติ(องค์การมหาชน) พ.ศ. ๒๕๔๘ มาตรา ๘๑.๑.๑ดำเนินการเกี่ยวกับการจัดทำระบบวิธีการทดสอบและพัฒนาเครื่องมือวัดและประเมินผลตามมาตรฐานการศึกษา๑.๑.๒ดำเนินการเกี่ยวกับการประเมินผลการจัดการศึกษาและการทดสอบทางการศึกษาระดับชาติตลอดจนให้ความร่วมมือและสนับสนุนการทดสอบทั้งระดับเขตพื้นที่การศึกษาและสถานศึกษา๑.๑.๓ดำเนินการเกี่ยวกับการทดสอบทางการศึกษา บริการสอบวัดความรู้ความสามารถและการสอบวัดมาตรฐานวิชาการและวิชาชีพ เพื่อนำผลไปใช้เป็นส่วนหนึ่งในการเทียบระดับและการเทียบโอนผลการเรียนที่มาจากการศึกษาในระบบเดียวกันหรือการศึกษาต่างระบบ๑.๑.๔ดำเนินการเกี่ยวกับการศึกษาวิจัย และเผยแพร่นวัตกรรมเกี่ยวกับการทดสอบทางการศึกษาตลอดจนเผยแพร่เทคนิคการวัดและประเมินผลการศึกษา๑.๑.๕เป็นศูนย์กลางข้อมูลการทดสอบทางการศึกษา ตลอดจนสนับสนุนและให้บริการผลการทดสอบแก่หน่วยงานต่างๆ ได้ ทั้งในประเทศและต่างประเทศ๑.๑.๖พัฒนาและส่งเสริมวิชาการด้านการทดสอบและประเมินผลทางการศึกษารวมถึงการพัฒนาบุคลากรด้านการทดสอบและประเมินผลด้านการติดตามและประเมินผลคุณภาพบัณฑิต รวมทั้งการให้การรับรองมาตรฐานของระบบวิธีการ เครื่องมือวัดของหน่วยงานการประเมินผลและทดสอบทางการศึกษา๑.๑.๗เป็นศูนย์กลางความร่วมมือด้านการทดสอบทางการศึกษาทั้งในระดับประเทศและระดับนานาชาติ๑.๒โครงสร้างและการจัดองค์กรในการดำเนินงานสถาบันทดสอบทางการศึกษาแห่งชาติ(องค์การมหาชน) จัดแบ่งส่วนงานดังนี้(๑)กลุ่มงานอำนวยการ(๒)กลุ่มงานยุทธศาสตร์และส่งเสริมการพัฒนาองค์กร(๓)กลุ่มงานสารสนเทศและเทคโนโลยีการทดสอบ(๔)กลุ่มงานผลิตและพัฒนาเครื่องมือวัดและประเมินผลทางการศึกษา(๕)กลุ่มงานบริหารการทดสอบ(๖)กลุ่มงานบริการการทดสอบข้อ๒ สรุปอำนาจหน้าที่และความรับผิดชอบในแต่ละกลุ่มงานของสถาบันทดสอบทางการศึกษาแห่งชาติ(องค์การมหาชน)๒.๑กลุ่มงานอำนวยการมีหน้าที่และความรับผิดชอบเกี่ยวกับการบริหารงานทั่วไปของสถาบันเป็นกลุ่มงานที่ส่งเสริมและสนับสนุนกลุ่มงานอื่นให้มีการดำเนินงานเป็นไปตามวัตถุประสงค์และอำนาจหน้าที่ของสถาบันโดยมีงานที่เกี่ยวข้อง ดังต่อไปนี้๒.๑.๑งานบริหารทั่วไปและพัสดุ ได้แก่งานบริหารทั่วไปดูแลงานประชุมต่าง ๆ งานธุรการและสารบรรณงานเลขานุการผู้อำนวยการ งานประชุม งานพัสดุ งานอาคารสถานที่ และงานยานพาหนะ๒.๑.๒งานการเงินและบัญชี ได้แก่ งานการเงิน และงานบัญชี๒.๑.๓งานบริหารงานบุคคลและกฎหมาย ได้แก่ งานบริหารงานบุคคลและสวัสดิการ งานกฎหมาย๒.๑.๔งานอื่น ๆ ที่ผู้อำนวยการมอบหมาย๒.๒กลุ่มงานยุทธศาสตร์และส่งเสริมการพัฒนาองค์กรมีหน้าที่และความรับผิดชอบเกี่ยวกับการบริหารงานยุทธศาสตร์งานนโยบายแผนงาน และแผนงบประมาณรวมถึงงานประชาสัมพันธ์และงานส่งเสริมการพัฒนาองค์กร รวมถึงงานวิจัยพัฒนาประเมินองค์กรและสร้างเครือข่ายของสถาบันให้มีการดำเนินงานเป็นไปตามวัตถุประสงค์และอำนาจหน้าที่ของสถาบันโดยมีงานที่เกี่ยวข้อง ดังต่อไปนี้๒.๒.๑งานพัฒนาและวิเทศสัมพันธ์๒.๒.๒งานวิจัยพัฒนา ประเมินองค์กรและสร้างเครือข่าย๒.๒.๓งานยุทธศาสตร์๒.๒.๔งานอื่น ๆ ที่ผู้อำนวยการมอบหมาย๒.๓กลุ่มงานสารสนเทศและเทคโนโลยีการทดสอบมีหน้าที่และความรับผิดชอบเกี่ยวกับการวางระบบสารสนเทศการพัฒนาระบบสารสนเทศ การบริหารจัดการระบบสารสนเทศและการจัดทำระบบปฏิบัติการต่าง ๆที่เกี่ยวข้องกับการดำเนินงานของสถาบันให้มีการดำเนินงานเป็นไปตามวัตถุประสงค์และอำนาจหน้าที่ของสถาบันรวมทั้งการวิจัยและพัฒนา โดยมีงานที่เกี่ยวข้อง ดังต่อไปนี้๒.๓.๑งานบริหารจัดการองค์กรโดยใช้เทคโนโลยีสารสนเทศ ได้แก่การดูแลระบบงานคอมพิวเตอร์และเครือข่ายพื้นฐานระบบข้อมูล การรักษาความปลอดภัยรวมถึงงานปฏิบัติการตรวจกระดาษคำตอบการให้บริการสารสนเทศด้านการทดสอบทางการศึกษาทุกระดับทั้งในและต่างประเทศ๒.๓.๒งานพัฒนาระบบเทคโนโลยีสารสนเทศเพื่อการทดสอบ ได้แก่ ระบบฐานข้อมูลสถานศึกษา ระบบฐานข้อมูลศูนย์สอบและสนามสอบระบบฐานข้อมูลผู้เข้าสอบ ระบบการจัดสอบ ระบบคลังข้อสอบ ระบบตรวจกระดาษคำตอบระบบประกาศและจัดส่งผลการสอบ ระบบการวิเคราะห์คะแนนสอบ ระบบบริหารสำนักงานและงาน Website ของสถาบัน๒.๓.๓งานอื่น ๆ ที่ผู้อำนวยการมอบหมาย๒.๔กลุ่มงานผลิตและพัฒนาเครื่องมือวัดและประเมินผลทางการศึกษามีหน้าที่และความรับผิดชอบเกี่ยวกับการประสานงานการผลิตเครื่องมือวัดและประเมินผลทางการศึกษาในด้านวิชาการและวิชาชีพต่างๆ เพื่อใช้ในการจัดทดสอบทางการศึกษาตลอดจนการบริหารจัดการคลังข้อสอบและคลังชุดข้อสอบอย่างเป็นระบบให้มีการดำเนินงานเป็นไปตามวัตถุประสงค์และอำนาจหน้าที่ของสถาบันรวมทั้งการวิจัยและพัฒนา โดยมีงานที่เกี่ยวข้อง ดังต่อไปนี้๒.๔.๑งานผลิตและพัฒนาเครื่องมือวัดและประเมินผลทางการศึกษาด้านพื้นฐาน๒.๔.๒งานผลิตและพัฒนาเครื่องมือวัดและประเมินผลทางการศึกษาด้านการอาชีวศึกษา๒.๔.๓งานอื่น ๆ ที่ผู้อำนวยการมอบหมาย๒.๕กลุ่มงานบริหารการทดสอบมีหน้าที่และความรับผิดชอบเกี่ยวกับการดำเนินการจัดสอบทางการศึกษาระดับชาติแก่นักเรียนชั้นประถมศึกษาปีที่๖ มัธยมศึกษาปีที่ ๓ และมัธยมศึกษาปีที่ ๖ หรือเทียบเท่า ซึ่งกำลังศึกษาอยู่ในหลักสูตรที่กระทรวงศึกษาธิการประกาศใช้หรือรับรองและรวมถึงการอาชีวศึกษา การศึกษานอกโรงเรียน การศึกษาพิเศษให้มีการดำเนินงานเป็นไปตามวัตถุประสงค์และอำนาจหน้าที่ของสถาบันรวมทั้งการวิจัยและพัฒนา โดยมีงานที่เกี่ยวข้อง ดังต่อไปนี้๒.๕.๑งานบริหารการทดสอบด้านพื้นฐาน๒.๕.๒งานบริหารการทดสอบด้านอาชีวศึกษา๒.๕.๓งานอื่น ๆ ที่ผู้อำนวยการมอบหมาย๒.๖กลุ่มงานบริการการทดสอบมีหน้าที่และความรับผิดชอบเกี่ยวกับการบริการการทดสอบแก่หน่วยงานต่างๆ ตลอดจนการบริการทดสอบวัดความรู้ความสามารถแก่ครูนักเรียนและบุคคลทั่วไป และรวมถึงงานพัฒนาและบริหารการทดสอบระดับอุดมศึกษาให้มีการดำเนินงานเป็นไปตามวัตถุประสงค์และอำนาจหน้าที่ของสถาบันรวมทั้งการวิจัยและพัฒนา โดยมีงานที่เกี่ยวข้อง ดังต่อไปนี้๒.๖.๑งานผลิตและพัฒนาเครื่องมือวัดและประเมินผลทางการศึกษา๒.๖.๒งานบริหารการทดสอบ๒.๖.๓งานอื่น ๆ ที่ผู้อำนวยการมอบหมายข้อ๓ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสถาบันทดสอบทางการศึกษาแห่งชาติ(องค์การมหาชน)๓.๑สถาบันทดสอบทางการศึกษาแห่งชาติ (องค์การมหาชน) ตั้งอยู่ที่ ๑๒๘ อาคารพญาไท พลาซ่าชั้น ๓๖ แขวงทุ่งพญาไท เขตราชเทวี กรุงเทพฯ ๑๐๔๐๐๓.๒โทรศัพท์: ๐-๒๒๑๗-๓๘๐๐๓.๓โทรสาร: ๐-๒๒๑๙-๒๙๙๖๓.๔E - ๓.๕Web Site สถาบันทดสอบทางการศึกษาแห่งชาติ(องค์การมหาชน) www.niets.or.thประกาศ ณ วันที่ ๒๔พฤษภาคม พ.ศ. ๒๕๖๐รองศาสตราจารย์ดร.สัมพันธ์ พันธุ์พฤกษ์ผู้อำนวยการสถาบันทดสอบทางการศึกษาแห่งชาติ(องค์การมหาชน)ภวรรณตรี/จัดทำ๒๖ มิถุนายน๒๕๖๐ชวัลพร/ตรวจ๒๖ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนที่ ๔๗ ง/หน้า ๒๐๕/๒๒ มิถุนายน ๒๕๖๐